
PREZENTARE GENERALĂ
Centrul de Ingrijire si Asistenta AVIV Braila este un centru rezidential de ingrijire si asistenta pentru persoane varstnice, serviciu social cu cazare care functioneaza din luna octombrie 2009 in municipiul Braila, fiind primul centru rezidential pentru persoane varstnice deschis de Asociatia „VLAVIAN”.
Asociaţia „VLAVIAN” este furnizor privat de servicii sociale, acreditat  si licentiat în conditiile legii, fara personalitate juridica.
Centrul de Ingrijire si Asistenta  AVIV Braila are sediul în municipiul Braila, str. Mihai Bravu nr. 319, jud. Braila,  iar imobilul  si terenul aferent sunt proprietatea Asociatiei VLAVIAN Braila, obtinute prin contract de vanzare –cumparare.
Activitatea Centrului de Ingrijire si Asistenta AVIV Braila  se desfasoara conform prevederilor legale generale, ale celor speciale, la nivelul standardelor nationale.
Personalul centrului este constituit din administrator, medic, asistente medicale, kinetoterapeut, asistent social, psiholog, economist, bucatar, infirmiere, cadru tehnic S.S.M si P.S.I care colaborează cu profesionalism, în beneficiul varstnicilor rezidenti in unitate.
Centrul de Ingrijire si Asistenta AVIV Braila, oferă conditii de rezidenta permanenta pentru un numar de  35 de persoane varstnice, cu domiciliul în mun. Braila,  judetul Braila sau în alte judete ale tarii, care au nevoie de asistenta de specialitate socio-medicala pentru a duce o viata demna pana la finalul ei.
Potentialii beneficiari ai serviciului sunt persoane varstnice care se gasesc într-o situatie de vulnerabilitate, respectiv, imposibilitatea de a-si asigura singure activitatile de baza ale vietii zilnice, nu se pot gospodari singure si necesita asistenta si ingrijire.
Centrul de Ingrijire si Asistenta AVIV Braila asigura la nivel local si judetean aplicarea politicilor si strategiilor de asistenta sociala pentru imbunatatirea calitatii vietii persoanelor varstnice dependente de servicii sociale de baza.
Activitatea Centrului vizeaza depasirea unei situatii de nevoie prin mentinerea sau refacerea cat este posibil a capacitatii functionale individuale, in cazul in care persoana sau familia persoanei respective este incapabila sa o solutioneze singura.
Pentru a realiza propria misiune, se urmăreşte să se atingă următoarele obiective:
· Asigurarea protectiei si ingrijirii batranului pe o perioada nedeterminata, la un nivel corespunzator Standardelor minime de calitate pentru serviciile sociale cu cazare organizate ca centre rezidentiale destinate persoanelor varstnice, cf. Ordinului nr. 29/03.01.2019, în conformitate cu prevederile Legii asistentei sociale nr. 292/2011 actualizata cu modificarile si completarile ulterioare.
· Asigurarea unei ingrijiri socio-medicale corespunzatoare, pentru o recuperare sociala şi medicala cat mai buna, tinand cont de diagnostic şi de particularitatile fiecarui caz în parte, conform planului individual de interventie si a fisei geriatrice socio-medicale.
· Mentinerea relatiilor cu familia de provenienta si cu ceilalti membrii ai comunitatii, pentru a evita izolarea varstnicului.
· Prevenirea si tratarea sindromului de abandon, datorat schimbarii statutului varstnicului în societate, prin serviciile personalului specializat – asistent social, medici, psiholog, asistenti medicali.
· Acordarea de asistenta paliativa si consiliere spirituala, pentru a ajuta beneficiarii sa traiasca cu seninatate si demnitate ultima etapa a vietii.
Varstnicii rezidenti în Centrul de Ingrijire si Asistenta AVIV Braila se bucură de o atmosfera familiala si beneficiaza de o gama variata de servicii sociale si medicale de calitate.
Activitatile/serviciile principale oferite sunt: ingrijire personala în functie de gradul de dependenta,  asistenta medicala primara (supraveghere si tratament oferita de medic de familie si alti specialisti, asistente medicale, infirmiere), cazare pe perioada nedeterminata, masa (inclusiv preparare hrana calda), curatenie, socializare si activitati culturale, terapii de recuperare fizica/ psihica/mentala, terapie ocupationala, etc.
      Principiile care stau la baza functionarii serviciilor oferite de Centrul de Ingrijire si Asistenta AVIV Braila, sunt:
· Respectarea si promovarea cu prioritate a interesului superior al persoanei, egalitatea sanselor si nediscriminarea;
· Asistarea varstnicilor în realizarea si exercitarea drepturilor lor;
· Respectarea demnitatii persoanei;
· Asigurarea unui serviciu personalizat;
· Ascultarea opiniei beneficiarului si luarea in considerare in organizarea serviciilor;
· Asigurarea unui regim de viata adecvat nevoilor varstnicului;
· Asigurarea protectiei impotriva abuzului;
· Asigurarea unei interventii profesioniste;
· Asigurarea confidentialitatii si a eticii profesionale;
· Respectarea pluralismului cultural si religios, privind diversitatea culturala ca un mijloc şi ca o sansa de a realiza un contact plin de respect cu alte culturi si religii.
 
DESCRIEREA ACTIVITATILOR / SERVICIILOR OFERITE
· GAZDUIRE PE PERIOADA NEDETERMINATA
In cadrul acestei activitati, Centrul de Ingrijire si Asistenta AVIV Braila, a asigurat:
· Gazduirea beneficiarilor in camere prevazute cu spatii sigure si accesibile beneficiarilor, adaptate si echipate pentru a permite si incuraja mobilitatea si autonomia varstnicilor;
· Sala de mese, living cu televizor, spatiu cu post telefonic si computer conectat la internet, cabinet medical, curte, etc.
· Bunuri de natura obiectelor de inventar: paturi adaptate nevoilor varstnicilor, lenjerie şi accesorii de pat, masute rabatabile pentru persoanele imobilizate, dulap, fotoliu, masuta, scaune, fotoliu rulant, cadru ortopedic, carje, etc.
· Igienizarea si intretinerea camerelor de locuit si a spatiilor comune. Efectuarea de catre personalul de ingrijire a curateniei în camera si igienizarea toaletelor, bailor şi a tuturor obiectelor de igiena personale şi comune, menaj legat direct de mediul asistatului;
· S-a asigurat beneficiarilor o alimentatie în concordanta cu nevoile si preferintele lor si cu regimurile recomandate, constand in trei mese calde pe zi si doua gustari, preparate în bucataria proprie oferindu-se meniuri complete si variate;
· Servirea mesei a avut loc in sala de mese, iar beneficiarii care nu se pot deplasa sau nu se pot servi independent, au primit masa în camera fiind ajutati sau hraniti de catre personalul de ingrijire;
· S-a asigurat hidratarea corespunzatoare a varstnicilor, avand grija ca necesarul de lichide sa fie administrat preponderent pe cale orala, sub forma de ceaiuri, compoturi, apa etc.
· Spalarea si igienizarea lenjeriei de pat si de corp si a garderobei personale a varstnicilor, s-a efectuat de catre personalul specializat, la firma de spalatorie cu care are incheiat contractul de prestari servicii.
· ASISTENTA  MEDICALA  SI INGRIJIRE
Unitatea a asigurat pentru acest serviciu, personal specializat constând din asistenţi medicali, infirmiere, medic de familie, medic psihiatru, kinetoterapeut. Prin această activitate de baza s-au asigurat:
· Servicii de menţinere a sanatatatii, terapie si recuperare medicala, in baza evaluarii/reevaluarii nevoilor individuale, si administrarea medicatiei in baza prescriptiilor medicale, cu respectarea normelor legale în vigoare;
· Monitorizarea in scop preventiv si terapeutic a starii de sanatate fizica si psihica a beneficiarilor, evaluarea şi adaptarea regimului alimentar conform indicatiilor medicale;
· Conditii corespunzatoare de mentinere a igienei personale;
· Asistenta calificata pentru mentinerea igienei personale a beneficiarilor care nu se pot ingriji singuri si efectuarea igienei personale în functie de gradul de dependenta al fiecarui asistat;
· Ingrijire corporală, toaletare, dus, baie generala, ingrijirea unghiilor si a parului;
· Consiliere, asistenta, echipamente si materiale necesare beneficiarilor care au probleme de continenta si masuri de prevenire a escarelor;
· Programe de educatie sanitara cu personal calificat, incurajandu-se viata activa, asigurandu-se beneficiarilor conditii pentru miscare si activitati in aer liber, masuri de prevenire a accidentelor;
· In functie de particularitatile starii de sanatate si de indicatiile medicului, toti beneficiarii sunt cuprinsi periodic in programul de kinetoterapie si recuperare, personalul medical şi de ingrijire stimuland autonomia personala a varstnicilor.
· ASISTENTA PALIATIVA
In cadrul acestei activitati, Centrul de Ingrijire si Asistenta AVIV Braila a asigurat beneficiarilor aflati în faza terminala de boala, toate serviciile de ingrijire necesare, precum si servicii spirituale,  religioase, in conformitate cu credinta religioasa a beneficiarului. Beneficiarii si familiile lor au fost tratati cu multa grija, intelegere si respect.
S-a asigurat supravegherea permanenta a beneficiarului aflat în stare terminala, servicii medicale si tratament corespunzator, inclusiv medicatie pentru terapia durerii, conform prescriptiilor medicale.
· SUPORT EMOTIONAL SI DUPA CAZ, PSIHOTERAPIE
Considerand ca abordarea starii psihice a varstnicilor este un demers complex, care face parte din procesul de asistenta al acestora, ne-am orientat interventiile de suport psihologic și pornind în primul rand de la observarea provocarilor specifice etapei de viata, carora persoanele varstnice trebuie sa le faca fata. Pe masura trecerii spre batranete, indivizii se indreapta de la independenta – castigata in prima jumatate a vietii – spre interdependenta si chiar dependenta.
Cunoscand transformarile pe care varstnicii le traiesc si obstacolele principale pe care le au de infruntat, psihologul unitatii noastre a sprijinit varstnicii beneficiari in trairea acestei etape de viata cu demnitate optimizand prin interventii specifice starea lor psihica.
Imbatranirea este un proces care implica numeroase situatii de risc si evenimente stresante, de la alterarea functiilor cognitive si senzoriomotorii, la pierderea persoanelor dragi sau incapacitatea de a pastra nivelul de activism.
S-a avut in vedere identificarea unor activitati de petrecere a timpului pentru beneficiar prin discutarea optiunilor acestuia cu privire la petrecerea timpului pe care il are la dispozitie, intelegerea importantei urmarii tratamentului prescris de medicii specialisti si avantajele urmarii acestui tratament.
· SOCIALIZARE ŞI PETRECERE A TIMPULUI LIBER
Asistentul social   a asigurat consilierea si asistenta sociala a beneficiarilor, identificarea nevoilor personale sociale necesare imbunatatirii sau mentinerii starii de confort psihic, al relationarii cu mediul, cu ceilalti beneficiari si familia. De asemenea asistentul social a oferit  consiliere si intermedierea legaturilor cu familia si anturajul.
S-a acordat consiliere sociala varstnicilor, in vederea acomodarii acestora la viata de comunitate si depasirea oricaror dificultati, promovandu-se dezvoltarea umana şi dreptatea sociala.
Asistentul social  a organizat activitati de socializare si petrecere a timpului liber, cu scopul satisfacerii nevoilor majore de protectie afectiva, de recunoastere sociala, de manifestare a experientei si autoritatii, a nevoii de a interactiona si a stabili relatii sociale, etc.
Persoanele asistate au fost cooptate in planificarea si organizarea unor activitati culturale, sarbatorirea zilelor de nastere si de nume, vizionarea unor emisiuni T.V. radio, accesul la presa. De asemenea s-au incurajat iesiri in comunitate in functie de starea de sanatate (cand situatia permite acest fapt fara restrictiile pandemiei de covid-19) si s-a facilitat primirea de vizite din partea familiei sau a prietenilor (cand situatia permite acest fapt fara restrictiile pandemiei de covid-19).
Pentru mentinerea si readaptarea capacitatilor fizice si intelectuale prin terapie ocupationala, varstnicii au fost implicati, in functie de capacitatea fizica si psihica, in diferite actiuni cu specific gospodaresc, pregatirea mesei, asezarea tacamurilor si a vaselor, ingrijirea florilor din curte etc.
In contextul starii de alerta am luat masurile recomandate privind prevenirea si managementul situatiei generate de Pandemia de COVID-19 in serviciile sociale.
In cadrul centrului s-au organizat activitati de socializare si petrecere a timpului liber, cu pastrarea distantei sociale recomandate in aceasta perioada, in scopul satisfacerii nevoilor majore de protectie afectiva, de recunoastere sociala, de manifestare a experientei si autoritatii, a nevoii de a interactiona si a stabili relatii sociale, etc.
In perioada 01.01.2021– 31.12. 2021, au avut loc diferite evenimente la care au participat varstnicii din camin, un caracter mai deosebit avand urmatoarele activitati:
· Sarbatorirea Anului Nou în prima zi din an, cu o masa festiva, respectand regulile distantarii sociale.
· In ziua de 6 ianuarie, cu ocazia sarbatorii Bobotezei, s-a celebrat o slujba solemna în centru, s-a sfintit apa si s-au binecuvantat camerele varstnicilor, respectand masurile recomandate privind prevenirea contaminarii cu COVID-19.
· In ziua de 15 ianuarie activitati de sarbatorire a scriitorului Mihai Eminescu recitat poezii, basm, istoria autorului activitate sustinuta de asistentul social.
· Sarbatorirea zilelor de 1 şi 8 Martie, sarbatoare in care le-au fost oferite doamnelor beneficiare cate un buchetel de ghiocei si dulciuri.
· Celebrarea Pastelui prin servicii religioase, eveniment cu caracter spiritual pentru varstnici; Angajatii centrului le-au pregatit beneficiarilor cadouri.
· Ziua de 1 Mai a fost marcată prin organizarea unei mese festive, in aer liber, în compania unei muzici selectate specifice anilor saizeci-optzeci.
· La 1 octombrie s-a sarbatorit Ziua Internationala a Varstnicului cu o masa festiva, respectand regulile distantarii sociale.
· Cu ocazia sosirii Sarbatorilor de iarna beneficiarii centrului, cu mare bucurie, au impodobit brazii din centru pe acordurile colindelor si au asteptat cu nerabdare Nasterea Mantuitorului si sosirea lui Mos Craciun. Pe 23 decembrie s-au primit colindatori costumati in port popular, respectand regulile distantarii sociale.
ACTIVITATI DE IMBUNATATIRE A SERVICIULUI DE ASISTENTA SOCIALA
In cadrul unui proiect de reamenajare si modernizare a Centrul de Ingrijire si Asistenta AVIV Braila pe parcursul anului 2021 au avut loc urmatoarele lucrari:
· Renovarea spatiilor comune si camerele (zugrăvit).
· Schimbarea obiectelor sanitare de la grupurile sanitare ale dormitoarelor si de la baile comune.
· Revizuirea centralelor termice.
PERSONALUL CENTRULUI  DE  ASISTENŢǍ  ŞI  ÎNGRIJIRE  AVIV Braila
· Coordonator Centru (asistent social ) – angajat CIM
· 1 Medic – contract de prestari servicii
· 1 Psiholog-contract de prestari servicii
· 1 Administrator – angajat CIM
· 2 Asistenţi medicali – angajaţi CIM
· 17 Infirmiere – angajate CIM
· 1 Bucatar – angajat CIM
· 1 Medic psihiatru – contract de colaborare
· 1 Kinetoterapeut – angajat CIM
· 1 Economist-responsabil financiar şi resurse umane – angajat CIM
· 1 Cadru tehnic cu atribuţii în domeniul prevenirii şi stingerii incendiilor si cu atributii S.S.M – contract prestari servicii
În perioda 1 Ianuarie – 31 Decembrie 2021 au fost reintegraţi familial 6 beneficiari, au decedat 11 beneficiari, iar 17 beneficiari au fost admisi in centru.


